கேள்வி: லௌரியா நந்தன்காட் - அகழ்வாராய்ச்சியில் கிடைத்தவைகள் பற்றி விளக்கவும்.
பதில்: லௌரியா நந்தன்காட் ஊரில் அசோகர் நிறுவிய மூன்று வரிசைகள் கொண்ட 15 தூபி உள்ளது. கருங்கல் தூபிகளின் மேல் தலைகீழாக கவிழ்த்த தாமரையின் மீது சிங்கத்தின் போதிகை செதுக்கப்பட்டுள்ளது. 1886ல் அலெக்சாண்டர் கன்னிங்காம் மற்றும் 1905ல் டி. பிளாக் போன்ற பிரித்தானிய தொல்லியல் துறை அறிஞர்கள் லௌரியா நந்தன்காட்டில் அகழ்வாராய்ச்சி செய்து அசோகர் நிறுவிய அசோகரின் தூண்கள், விகாரைகள், கல்லறைகள் கண்டுபிடிக்கப்பட்டது. 26 மீட்டர் உயரம் கொண்ட மண்மேட்டின் அடியில் கௌதம புத்தர் சாம்பல் வைக்கப்பட்டிருக்கலாம் எனக் கருதுகின்றனர். 1935-36ல் தொல்லியல் அறிஞர் நானி கோபால் மசூம்தார் இவ்விடத்தில் நான்கு முக்கிய மண்மேடுகளை கண்டறிந்தார். இவ்வூரில் சுங்கர் மற்றும் குசான் பேரரசு காலத்தில் அசோகரின் தூண்களில் மனித மற்றும் விலங்குகளின் சிற்பங்கள் செதுக்கப்பட்டுள்ளது. மேலும் கிமு 1-2ம் நூற்றாண்டின் செப்பு நாணயங்கள், சுடுமண் சிற்பம் மற்றும் இரும்புக் கருவிகள் அகழ்வாராய்ச்சியில் கிடைக்கப் பெற்றது. படிமம்:Lauriya-Nandangarh pillar.jpg|லௌரியா நந்தன்காட் தூபியின் புகைப்படம், 1911 Close view of Lauriya Nandangarh Ashoka Pillar.jpg|அசோகரின் கல்வெட்டுக் குறிப்புகள் Ashoka pillar lauriya-navandgarh1.png|கல்வெட்டுக் குறிப்புகள் Ashoka pillar lauriya-navandgarh2.png|கல்வெட்டுக் குறிப்புகள் Lauriya Nandangarh Ashoka Pillar capital.jpg|தூபியின் உச்சியிலுள்ள உடைந்த தாடைகளுடன் கூடிய சிங்கப்போதிகை